R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

                    privind aprobarea documentaţiei tehnice de alipire a imobilelor înscrise în

CF 402813, CF 402814 și CF 402815, situate în Orașul Deta, Zona PUZ Termal.
             Analizând temeiurile juridice, respectiv:

a) art. 129 alin. (2) litera c) și alin. (6) litera c) din O.U.G nr. 57/2019 privind Codul administrativ, cu modificările și completările ulterioare;

b) Legea nr. 7/1996 privind cadastrul şi publicitatea imobiliară, cu modificările și completările ulterioare;

             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. 5374/2021 prin care se propune aprobarea documentaţiei tehnice de alipire a imobilelor a imobilelor înscrise în CF 402813, CF 402814 și CF 402815, domeniul privat al orașului Deta, situate în Zona PUZ Termal Deta;

c) avizul Comisiei Urbanism a consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
               Art.1. (1) Se aprobă documentaţia tehnică de alipire a imobilelor înscrise în CF 402813, CF 402814 și CF 402815, domeniul privat al orașului Deta, situate în Orașul Deta, Zona PUZ Termal, în vederea construirii unui bloc de locuințe, documentaţie întocmită de SC TOPOEXE SRL Lugoj, autorizaţie ANCPI nr.1592/16.07.2019, seria RO-B-J şi avizată de O.C.P.I Timiş cu nr. 13598/28.05.2021.
                          (2) După alipire rezultă imobilul cu nr.cadastral 404062 având suprafața măsurată de 1428 mp.
               Art.2. Cu aducerea la îndeplinire a prevederilor prezentei hotărâri se încredințează Serviciul Urbanism, autorizarea executării lucrărilor și administrarea patrimoniului al Primăriei Orașului Deta.
               Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretarial;

- Serviciului Urbanism, amenajarea teritoriului, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș.

